SIM ช้ำหนัก งบ Q3/59 พลิกขาดทุนมาที่ 193.26 ลบ.
SIM ช้ำหนัก งบ Q3/59 พลิกขาดทุนมาที่ 193.26 ลบ. จากปีก่อนกำไร 20.10 ลบ. หลังรายได้จากธุรกิจ Mobile ลดลง ขณะที่ 9 เดือนแรกพลิกขาดทุนอยู่ที่ 292.65 ลบ. จากปีก่อนกำไร 209.84 ลบ.
9 พ.ย. 2559

บริษัท สามารถ ไอ-โมบาย จำกัด (มหาชน) หรือ SIM รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) ขาดทุนสุทธิ 193.26 ล้านบาท หรือขาดทุนสุทธิ 0.044 บาทต่อหุ้น จากช่วงเดียวกันของปีก่อนมีกำไรสุทธิ 20.10 ล้านบาท หรือกำไรสุทธิ 0.005 บาทต่อหุ้น
ทั้งนี้ ผลการดำเนินงานในไตรมาสดังกล่าวพลิกขาดทุนเนื่องจากบริษัทมีรายได้จากธุรกิจ Mobile ลดลง
ขณะที่ ผลการดำเนินงานช่วง 9 เดือนแรกขาดทุนสุทธิ 292.65 ล้านบาท หรือ 0.067 บาทต่อหุ้น จากช่วงเดียวกันของปีก่อนมีกำไรสุทธิ 209.84 ล้านบาท หรือ 0.048 บาทต่อหุ้น